kalixlouiis/myanmar-wikipedia-corpus huggingface dataset:
အချို့နက်ရှိုင်းသော နေရာများတွင် ရေသောက်သုံးလျှင် ရေနှင့်အတူ ရေဒွန်လည်း ပါဝင်နိုင်သည်။
ရေဒွန် ပါဝင်မှုသည် မြေအောက်ရေထဲတွင် သိသာစွာ မြင့်တက်လျက်ရှိသည်။
သို့သော် ၎င်းကို အသုံးပြုမယ်ဆိုလျှင် ရေ၏ မျက်နှာပြင်ပေါ်သို့ ထုတ်လိုက်သည်နှင့် တပြိုင်နက် လေထုထဲသို့ ထွက်သွားသည်။
ရေဒွန်၏ မြင့်မားတဲ့ ပါဝင်မှုကို စူးစမ်းလေ့လာမှုအရ အသက်ရှူနေချိန်တွင် ရေဒွန်ဖြတ်သွားခြင်းကို lung diseases ဖြစ်စဉ်ဟုခေါ်ပါသည်။
နှစ်ပေါင်းများစွာ ကြာရှည်စွာ ထိတွေ့နေလျှင် ရေဒွန်ပမာဏ ပိုမိုတိုးပွားလာပြီး အဆုတ်ကင်ဆာရောဂါ ဖြစ်ပွားမှု ပိုမိုများပြားနိုင်ကြောင်း တွေ့ရှိရသည်။
ရေဒွန်သည် ရေဒီယိုသတ္တိကြွသော ဒြပ်စင်ဖြစ်သော်လည်း ၎င်းသည် gamma radiation အနည်းငယ်ကို ထုတ်ပေးနိုင်သည်။
အဆုတ် သို့မဟုတ် တစ်ခြား အင်္ဂါတွေအပေါ် ရေဒွန်၏ အကျိုးသက်ရောက်မှုကို မသိရှိနိုင်ပါ။
ရေဒွန်၏ သက်ရောက်မှုများကို အစားအစာခြင်း နှင့် ရေသောက်ခြင်း ၌သာ သိရှိနိုင်သည်။
အခြားနေရာများတွင် မသိရှိနိုင်ပါ။
ပတ်ဝန်းကျင်သို့ အကျိုးသက်ရောက်မှုများ ရေဒွန်သည် ရေဒီယိုသတ္တိကြွ ဒြပ်ပေါင်း တစ်ခုဖြစ်ပြီး ၎င်းကို သဘာဝပတ်ဝန်းကျင်တွင် မကြာခဏ တွေ့ရသည်။
ရေဒွန် ဒြပ်ပေါင်းကို ပတ်ဝန်းကျင်မှ အများဆုံး ရရှိမှုမှာ လူတို့၏ လုပ်ငန်းဆောင်တာများမှ ဖြစ်သည်။
ရေဒွန်သည် ပတ်ဝန်းကျင်သို့ စိုစွတ်သောမြေ၊ Uranium phosphate mines နှင့် coal combustion များကိုဖြတ်ပြီး ဝင်ရောက်လာသည်။
ရေဒွန်အချို့သည် စိုစွတ်သော မြေထဲတွင် တည်ရှိနေပါသည်။
ထို့နောက်ရေငွေ့ များကိုဖြတ်၍ မျက်နှာပြင်ပေါ်သို့ တက်လာပြီး လေထုထဲသို့ ဝင်ရောက်သွားသည်။
လေထဲတွင် ရေဒွန်ဒြပ်ပေါင်းသည် ဖုန်၊ မြေမှုန့် အစရှိသည့် အမှုန်များနှင့် ပေါင်းစပ်သွားသည်။
ရေဒွန်သည် လေထုထဲမှ အောက်သို့ ကျကာ စိုစွတ်သောမြေကြီးမှ တဆင့် မြေအောက်ရေထဲသို့ ဝင်ရောက် သွားနိုင်စွမ်းလည်း ရှိသည်။
မည်သို့ပင်ဆိုစေကာမူ ရေဒွန် အများစုသည် စိုစွတ်သောမြေထဲတွင် ကျန်ခဲ့သည်။
ပြဒါး သို့မဟုတ် မာကျူရီ သည် အက်တမ်နံပါတ် ၈၀ ရှိသော ဓာတုဗေဒ ဒြပ်စင်ဖြစ်ပြီး သင်္ကေတအားဖြင့် Hg ဖြင့် ဖော်ပြသည်။
မာကျူရီကို တခါတရံတွင် ငွေရည် (Quicksilver)ဟုခေါ်သည်။
လေးလံ၍ ငွေရောင်အဆင်းရှိပြီး စံအပူချိန်နှင့်ဖိအားအောက်တွင် အရည် အဖြစ်တည်ရှိသည့် တစ်ခုတည်းသော သတ္တုပင်ဖြစ်သည်။
အပူချိန်တိုင်း ကိရိယာ၊ လေဖိအားတိုင်း ကိရိယာ၊ နာနိုမီတာ၊ ဖန်ချောင်းမီးသီးနှင့် အခြားပစ္စည်းကိရိယာများတွင် အသုံးပြုသည်။
ပြဒါး သည် ရေထဲတွင် ပျော်ဝင်ရာမှ ပြဒါး အဆိပ်သင့်ခြင်းများကို ဖြစ်စေနိုင်သည်။
ဤဆောင်းပါတွင် ပြဒါးအကြောင်းဖော်ပြရ၌အခြား ဓာတုဒြပ်ပေါင်းအမည်များကိုလည်းဖော်ပြသင့်သည်ဖြစ်ရာ အင်္ဂလိပ်ဘာသာမာကျူရီအဖြစ်အသုံးပြုသွားမည်ဖြစ်သည်။
မာကျူရီကို အခြားဒြပ်စင်များနှင့် နှိုင်းယှဉ်လျှင် အပူစီးဆင်းမှု အတော်အသင့် နည်းပါးသော်လည်း၊ လျှပ်စစ်စီးဆင်းမှု ကောင်းမွန်သည်။
မာကျူရီကို ရွှေ၊ ငွေ၊ သံ စသော ဒြပ်စင်များနှင့် လွယ်ကူစွာ သတ္တုစပ်နိုင်သည်။
ထိုသတ္တုစပ်များကို Amalgamsဟုခေါ်ကြသည်။
ထင်ရှားသော မာကျူရီဆားများမှာ မာကျူရီ ကလိုရိုက် (HgCl2 “အဆိပ်ပြင်းတစ်မျိုး”)၊ Calomel (Hg2Cl2 “ဆေးဘက်ဆိုင်ရာတွင် အသုံးပြုသည်”)၊ Mercury Fulminate ( Hg(ONC)2 “ဖောက်ခွဲမှုတွင် သုံးသည်” ) နှင့် မာကျူရီဆာလဖိုက်ဒ် ( HgS ) တို့ဖြစ်သည်။
စွမ်းအင်နှင့်မျက်နှာပြင်တင်းမာမှုတို့ကြောင့်ပေါင်ဒင်္ဂါး (သိပ်သည်းဆ ၇.၆ g / cm3) သည်မာကျူရီထဲတွင်မျောနေသည်။
မာကျူရီ - ဥတုရောင်စဉ်တန်းရောင်စဉ်မီးအိမ် ဖိအားကိုတိုင်းတာရန်မာကျူရီ manometer အသုံးပြုခြင်း မာကျူရီကိုနေရာ အမျိုးမျိုးတွင် အသုံးပြုကြသည်။
မာကျူရီသည် သိပ်သည်းဆ မြင့်မားသောကြောင့် ဘာရိုမီတာ နှင့် မာနိုမီတာတို့တွင် သုံးကြသည်။
မာကျူရီသည် အပူကျယ်ပြန့်နှုန်း မြင့်မားသောကြောင့် အပူချိန်တိုင်းကိရိယာ (Thermometer) တွင် တွင်ကျယ်စွာ အသုံးပြုသည်။
ထို့အပြင် သတ္တုစပ်များမှ ရွှေကိုဖယ်ထုတ်ရာတွင်လည်း အသုံးပြုသည်။
စက်ရုံများ၌ ဆားရေကို လျှပ်စစ်သုံးဓာတ်ခွဲခြင်းအားဖြင့် ကလိုရင်းနှင့် ဆိုဒီယမ် ဟိုက်ဒရောဆိုက်ဒ် အများအပြားထုတ်လုပ်ရာတွင် အရည် လျှပ်ကူးပစ္စည်း အဖြစ် မာကျူရီအား အသုံးပြုသည်။
မာကျူရီကို စိတ်ချရသော မီးခလုပ်များ၊ AC-DC ပြောင်းသော ကိရိယာများနှင့် လျှပ်စစ်ပစ္စည်းများ ပြုလုပ်ရာတွင် စက်ရုံထုတ်ဓာတ်ကူပစ္စည်းများအဖြစ် အသုံးပြုသည်။
မာကျူရီကို ဘက်ထရီနှင့် မီးချောင်း၊ မီးဆိုင်းများ ထုတ်လုပ်ရာတွင် အနည်းငယ်သာ အသုံးပြုသော်လည်း လုံးဝဖျောက်ဖျက်ရန်မှာ မဖြစ်နိုင်သေးပေ။
မာကျူရီဒြပ်ပေါင်းများကို အသုံးပြုမှုများစွာရှိသည်။
Calomel (Hg2Cl2) ကို လျှပ်စစ် တိုင်းတာမှုများတွင် အသုံးပြုသည်။
မာကျူရီကို ဆေးပညာနယ်ပယ်တွင်လည်း သန့်စင်ပေးသော ပစ္စည်းအဖြစ် အသုံးပြုသည်။
HgCl (ပွတ်တိုက်ပြတ်စားစေသော ပစ္စည်းတစ်မျိုး) ကို ပိုးကောင်ပိုးမွှားများ သုတ်သင်ရတွင် လည်းကောင်း၊ ကြွက်သတ်ဆေးနှင့် ကူးစက်ပိုးမွှားများ မဝင်အောင် ကာကွယ်ပေးသော ပစ္စည်းအဖြစ် လည်းကောင်း အသုံးပြုသည်။
မာကျုရီအောက်ဆိုဒ်ကို အရေပြားဆေးဝါးတစ်မျိုး အဖြစ် အသုံးပြုသည်။
မာကျူရီဆာလဖိုဒ်ကို Organic Chemistry တွင် ဓာတ်ကူပစ္စည်း အဖြစ် အသုံးပြုသည်။
မာကျူရီဆာလဖိုဒ်သည် အနီရောင်ချယ် ပစ္စည်းတစ်မျိုးဖြစ်သည်။
ထိုမာကျူရီဆာလဖိုဒ်မှာ ပုံဆောင်ခဲ အဖြစ်တည်ရှိလျှင် အနက်ရောင်ဖြစ်သည်။
Mercury Fulminate ကို ပေါက်ကွဲယမ်း (ကြီးမားသောပေါက်ကွဲမှုကို အစပြုသောယမ်း) အဖြစ် အသုံးပြုသည်။
ပတ်ဝန်းကျင်တွင် တွေ့ရှိရမှု အခြေအနေ မာကျူရီကို သဘာဝထဲတွင် ပေါင်းစပ်ခြင်းမရှိသော ပမာဏ အနည်းငယ်မျှ တွေ့ရှိရသည်။
စပိန်၊ ရုရှား၊ အီတလီ၊ တရုတ်နှင့် စလိုဗေးနီးယားတို့တွင် ကာနာဗာ သတ္တုရိုင်းထဲ၌ တွေ့ရသည်။
ကမ္ဘာပေါ်တွင် မာကျူရီကို တစ်နှစ်လျှင် ၈တန် ထုတ်လုပ်သည်။
သတ္တုတွင်းများတွင် ထိန်းသိမ်းထားသော ပမာဏမှာ တန် ၆၀ဝ ဝန်းကျင်ရှိသည်။
မာကျူရီသည် ပတ်ဝန်းကျင်တွင် သဘာဝ အလျောက်တွေ့ရှိရသော ဒြပ်ပေါင်းတစ်မျိုးဖြစ်သည်။
၎င်းကို မာကျူရီဆား (သို့) အော်ဂင်းနစ် မာကျူရီ ဒြပ်ပေါင်း ကဲ့သို့သော သတ္တုပုံစံဖြင့် တွေ့ရသည်။
မာကျူရီသည် ကျောက်စိုင်များနှင့် မြေဆီလွှာများမှ သတ္တများ ပြိုကွဲပျက်စီးရာမှာ ရေထုနှင့် လေထုထဲသို့ ဝင်ရောက်လာသည်။
သဘာဝ အရင်းအမြစ်မှ ထွက်ရှိလာသော မာကျူရီသည် ကာလအတန်ကြာအောင် မပျက်စီး မပြောင်းလဲပဲ တည်ရှိနေတတ်သည်။
သို့သော် မာကျူရီ၏ပြင်းအားသည် လူများ၏ကြိုးစားမှုများကြောင့် မြင့်တက်လာသည်။
ထိုမာကျူရီသည် ရုပ်ကြွင်းများမှ ရရှိသော လောင်စာလောင်ကျွမ်းမှု၊ သတ္တုတူးဖော်ခြင်း၊ အခဲစွန့်ပစ်ပစ္စည်းများ လောင်ကျွမ်းခြင်းနှင့် မိုင်းတွင်းများမှ တဆင့် လေထုထဲသို့ ဝင်ရောက်လာသည်။
လူများ၏ အချို့သော လုပ်ဆောင်မှုများမှလည်း လေထုထဲသို့ တိုက်ရိုက် ဝင်ရောက်လာတတ်သည် (ဥပမာ – စိုက်ပျိုးရေးတွင် ဓာတ်မြေဩဇာများ အသုံးပြုခြင်းနှင့် စက်ရုံများမှ ပတ်ဝန်းကျင်သို့ ထုတ်လွှတ်လိုက်သော မာကျူရီသည် နောက်ဆုံးတွင် ရေထုနှင့် လေထုထဲသို့ ဝင်ရောက်သွားကြသည်)။
သဘာဝအားဖြင့် မာကျူရီကို စားသောက်ကုန်များတွင် မတွေ့ရှိရပါ။
သို့သော် လူများစားသုံးလိုက်သော သေးငယ်သော သက်ရှိများမှတဆင့် အစာကွင်းဆက်များအဖြစ် ပျံ့နှံ့ကာ အစာအဖြစ်သို့ ပြောင်းလဲသွားကြသည်။
(ဥပမာ – ငါးများကိုစားသုံးခြင်း။
ငါးများတွင်ပါဝင်သော မာကျူရီပြင်းအားသည် ၎င်းတို့နေထိုင်သော ရေတွင်ပါဝင်သော မာကျူရီပြင်းအားထက် ပုံမှန်အားဖြင့် မြင့်တက်နေတတ်သည်)။
မွေးမြူရေး ထုတ်ကုန်ပစ္စည်းများတွင်လည်း ပမာဏတော်တော်များများ ပါဝင်သည်။
စိုက်ပျိုးရေး ထုတ်ကုန်များတွင် သဘာဝအားဖြင့် မတွေ့ရှိရပါ။
သို့သော် အသီးအနှံများကို မာကျူရီပါဝင်သော ဓာတ်မြေဩဇာများ ဖျန်းခြင်းအားဖြင့် လူ၏ကိုယ်အတွင်းသို့ ဝင်ရောက်နိုင်သည်။
ကျန်းမာရေးအပေါ် အကျိုးသက်ရောက်မှု မာကျူရီကို အိမ်သုံးပစ္စည်းများ ထုတ်လုပ်ရာတွင် အသုံးပြုသည်။
လေဖိအားတိုင်းကိရိယာ၊ အပူချိန်တိုင်းကိရိယာ နှင့် မီးချောင်းများတွင် အသုံးပြုသည်။
ထိုကိရိယာများတွင် ပါဝင်သော မာကျူရီသည် ပုံမှန်အားဖြင့် မည်သည့် ကျန်းမာရေးပြဿနာမျှ မဖြစ်စေနိုင်ပါ။
သာမိုမီတာများ တစ်စုံတစ်ခုကြောင့်ပျက်စီးပါက ပြဒါးများ အငွေ့ပျံ ပျောက်ဆုံးသည့် အချိန် အထိ ထိုနေရာတွင် အသက်မရှူသင့်ပါ။
ပြဒါးငွေ့သည် ကျန်းမာရေးကို ဆိုးဝါးစွာ ထိခိုက်စေနိုင်သည်။
အထူးသဖြင့် အာရုံကြောနှင့် ဦးနှောက် ထိခိုက်စေခြင်း၊ ကျောက်ကပ် ပျက်စီးစေခြင်း၊ အဆုတ်နှင့် မျက်လုံးကို ထိခိုက်စေခြင်း၊ အရေပြားကို ဆိုးရွားစွာ ထိခိုက်စေခြင်း၊ အော့အန်ခြင်းနှင့် ဝမ်းလျှောခြင်းတို့ကို ဖြစ်ပေါ်စေသည်။
မာကျူရီတွင် လူသားများကို ထိခိုက်စေသော အချက်များစွာရှိသည်။
ထိုအချက်များကို အောက်ပါအတိုင်း လွယ်ကူစွာ ဖော်ပြနိုင်သည်။
- အာရုံကြော အဖွဲ့အစည်း ပျက်စီးခြင်း၊ - ဦးနှောက်၏ လုပ်ဆောင်မှုကို ထိခိုက်စေခြင်း၊ - မျိုးရိုးဗီဇကို ထိခိုက်စေခြင်း၊ - အရေပြားကို ဆိုးရွားစွာ ထိခိုက်စေခြင်း၊ - မောပန်းခြင်းနှင့် ခေါင်းကိုက်ခြင်း၊ - မျိုးဆက်ပြန့်ပွားမှုကို အဟန့်အတားဖြစ်ခြင်း၊ မျိုးဥများသေဆုံးခြင်း၊ မျိုး မအောင်ခြင်း၊ ဦးနှောက်ကိုထိခိုက်စေခြင်းသည် ဉာဏ်ရည် မမှီခြင်း၊ အကြောက်လွန်ရောဂါ၊ အမြင်အာရုံပြောင်းလဲခြင်း၊ နားထိုင်းခြင်း၊ ကြွက်သားများ ထိခိုက်ခြင်းနှင့် မှတ်ဉာဏ် ကျဆင်းခြင်းတို့ကို ဖြစ်ပေါ်စေသည်။
ပတ်ဝန်းကျင်အပေါ် သက်ရောက်မှုများ မြေဆီလွှာရှိ မာကျူရီသည် မှိုများတွင် ပါဝင်နေတတ်သည်။
အက်ဆစ်ပါဝင်သော ရေမျက်နှာပြင်တွင် မာကျူရီပမာဏ များပြားစွာပါဝင်နိုင်သည်။
pH တန်ဖိုး ၅ မှ ၇ ကြားတွင်ရှိသော အခါ ရေတွင်ပါဝင်သော မာကျူရီပြင်းအား တက်လာသည်။
အဘယ်ကြောင့်ဆိုသော် မြေထုတွင်ပါဝင်သော မာကျူရီ ရွေ့လျှားမှုကြောင့်ဖြစ်သည်။
မာကျူရီသည် ရေထု သို့မဟုတ် မြေဆီလွှာသို့ ရောက်လာသောအခါ အလွန်သေးငယ်သော သက်ရှိများသည် မီသိုင်းမာကျူရီ အဖြစ် ပြောင်းလဲပေးသည်။
မီသိုင်းမာကျူရီကို သက်ရှိများက လွယ်ကူစွာ စုပ်ယူနိုင်ပြီး အာရုံကြောကို ပျက်စီးစေနိုင်သည်။
ငါးသည် ရေထဲတွင် မိသိုင်းမာကျူရီကို အများဆုံးစုတ်ယူသော သက်ရှိဖြစ်သည်။
၎င်းအကျိုးဆက် အနေဖြင့် မီသိုင်းမာကျူရီသည် ငါးနှင့် အစာဆက်တမ်းများတွင် စုပုံနေတတ်သည်။
မာကျူရီသည် တိရစ္ဆာန်များအပေါ် ကျောက်ကပ်၊ အစာအိမ်နှင့် အူသိမ်ကိုပျက်စီးစေသည်။
မျိုးပွားမှု ပျက်စီးခြင်းနဲ့ DNA ပြောင်းလဲ မှုကိုဖြစ်ပေါ် စေသည်။
နှလုံးရောဂါ သို့မဟုတ် နှလုံးကြွက်သားတစ်ရှူးသေခြင်းသည် နှလုံး၏ အစိတ်အပိုင်းတစ်ခုကို ထောက်ပံ့နေသော သွေးစီးဆင်းမှု လျော့နည်းခြင်းကြောင့်သော်လည်းကောင်း၊ ရပ်တန့်သွားခြင်းကြောင့်သော်လည်းကောင်း နှလုံးကြွက်သားကို ထိခိုက်စေရာမှ ဖြစ်ပေါ်သော ရောဂါဖြစ်သည်။
အဖြစ်အများဆုံး ရောဂါပြလက္ခဏာမှာ ရင်ဘတ်နာကျင်ခြင်း သို့မဟုတ် ရင်ဘတ်မအီမသာဖြစ်ခြင်း နှင့် ထိုမှတဆင့် ပခုံး၊လက်မောင်း၊ကျော၊လည်ပင်း နှင့် မေးရိုးတို့အထိ ပြန့်နှံ့သွားခြင်းတို့ဖြစ်သည်။
"What Are the Signs and Symptoms of Coronary Heart Disease?". www.nhlbi.nih.gov. September 29, 2014. Archived from the original on 24 February 2015. Retrieved 23 February 2015.အများအားဖြင့် နာကျင်မှုသည် ရင်ဘတ် အလယ်တည့်တည့် သို့မဟုတ် ဘေးဘက်မှ ဖြစ်လေ့ရှိပြီး မိနစ်အနည်းငယ် ကြာမြင့်တတ်သည်။
ရင်ဘတ်မအီမသာဖြစ်မှုသည် အစာအိမ်ရောဂါကြောင့် ရင်ပူခြင်းနှင့် ဆင်တူနိုင်သည်။
"What Are the Signs and Symptoms of Coronary Heart Disease?". www.nhlbi.nih.gov. September 29, 2014. Archived from the original on 24 February 2015. Retrieved 23 February 2015အခြားရောဂါပြလက္ခဏာများမှာ အသက်ရှူကြပ်ခြင်း၊ပျို့ခြင်း၊သတိလစ်မလို ခံစားရခြင်း၊ချွေးစေးချွေးပေါက်များထွက်ခြင်း နှင့် ပင်ပန်းနွမ်းနယ်ခြင်းတို့ဖြစ်ကြသည်။
လူနာ၃၀ရာခိုင်နှုန်းတွင် တမူထူးခြားသော ရောဂါလက္ခဏာများကိုတွေ့ရသည်။
Steg PG, James SK, Atar D, Badano LP, Blömstrom-Lundqvist C, Borger MA, et al. (October 2012). "ESC Guidelines for the management of acute myocardial infarction in patients presenting with ST-segment elevation". European Heart Journal. 33 (20): 2569–619. doi:10.1093/eurheartj/ehs215. PMID 22922416.အမျိုးသမီးများတွင် ရင်ဘတ်နာကျင်ခြင်းလက္ခဏာ ပြလေ့မရှိပဲ လည်ပင်းနာခြင်း၊လက်မောင်းနာကျင်ခြင်း နှင့် ပင်ပန်းနွမ်းနယ်ခြင်းလက္ခဏာများသာ ခံစားရလေ့ရှိသည်။
Coventry LL, Finn J, Bremner AP (2011). "Sex differences in symptom presentation in acute myocardial infarction: a systematic review and meta-analysis". Heart & Lung. 40 (6): 477–91. doi:10.1016/j.hrtlng.2011.05.001. PMID 22000678.၇၅နှစ် နှင့်အထက် လူကြီးများအနက် ငါးရာခိုင်နှုန်းတွင် ရောဂါလက္ခဏာနည်းနည်း သို့မဟုတ် လုံးဝမပြဘဲ နှလုံးရောဂါဖြစ်ပွားနေသည်ကိုတွေ့ရသည်။
Valensi P, Lorgis L, Cottin Y (March 2011). "Prevalence, incidence, predictive factors and prognosis of silent myocardial infarction: a review of the literature". Archives of Cardiovascular Diseases. 104 (3): 178–88. doi:10.1016/j.acvd.2010.11.013. PMID 21497307.နှလုံးကြွက်သားတစ်ရှူးသေခြင်းကြောင့် နှလုံးလုပ်အားဆုတ်ယုတ်ခြင်း၊ နှလုံးခုန်မှုပုံစံ ပုံမှန်မဟုတ်ခြင်း၊နှလုံးရပ်သွားခြင်း သို့မဟုတ် နှလုံးရှော့ခ်ရခြင်းကို ဖြစ်စေနိုင်သည်။
"What Is a Heart Attack?". www.nhlbi.nih.gov. December 17, 2013. Archived from the original on 19 February 2015. Retrieved 24 February 2015. ရောဂါလက္ခဏာများ ရင်ဘတ်နာကျင်ခြင်းသည် အခြားခန္ဓာကိုယ်အစိတ်အပိုင်းများသို့ ပျံ့နှံ့သည်ဖြစ်စေ၊ မပျံ့နှံ့သည်ဖြစ်စေ၊ ၎င်းသည် နှလုံးကြွက်သားတစ်ရှူးသေခြင်း၏ အထင်ရှားဆုံးသောရောဂါလက္ခဏာဖြစ်သည်။
ချွေးစေးချွေးပေါက်ထွက်ခြင်းကဲ့သို့သော အခြားလက္ခဏာများလည်း တွဲဖက်ပေါ်ပေါက်နိုင်သည်။
နာကျင်ခြင်း ရင်ဘတ်နာကျင်ခြင်းသည် နှလုံးရောဂါတွင် အဖြစ်အများဆုံး ရောဂါလက္ခဏာဖြစ်ပြီး ၎င်းကို တင်းကြပ်သော ၊ ဖိထားခံရသော၊ ညှစ်ခံထားရသော ခံစားချက်မျိုးအဖြစ် ဖော်ပြလေ့ရှိသည်။
နာကျင်မှုသည် များသောအားဖြင့် ဘယ်ဘက်လက်မောင်းကို ပျံ့နှံလေ့ရှိပြီး အောက်မေးရိုး၊လည်ပင်း၊ညာလက်မောင်း၊ကျော နှင့် ဝမ်းဗိုက်တို့ကိုလည်းပျံ့နှံ့နိုင်သည်။
မြန်မာနိုင်ငံတိုင်းရင်းသားဘာသာစကားဦးစီးဌာနသည် မြန်မာနိုင်ငံ ပညာရေးဝန်ကြီးဌာနလက်အောက်ရှိ ဦးစီးဌာနတစ်ခု ဖြစ်သည်။
ဌာန၏ ညွှန်ကြားရေးမှူးချုပ်မှာ ဒေါက်တာဇော်မြင့် ဖြစ်သည်။
မြန်မာနိုင်ငံတိုင်းရင်းသားဘာသာစကား ဦးစီးဌာနတွင် ပညာရှင်အဖွဲ့၊ မြန်မာစာဌာန နှင့် တိုင်းရင်းသားဘာသာဌာန၊ ဘာသာပြန်ဌာန၊ စီမံဘဏ္ဍာဌာနနှင့် သတင်းအချက်အလက် နည်းပညာဌာန ဟူ၍ ဌာနခွဲများရှိသည်။
ရေးသားပြုစုခဲ့သောစာအုပ်များ မြန်မာအဘိဓာန် မြန်မာဆိုရိုးစကား မြန်မာစကားပုံ မြန်မာစကားပရိယာယ်ကျမ်း မြန်မာအနုပညာရှင်များ၏ကိုယ်ပိုင်အမည်များအဘိဓာန် တိုင်းရင်းသားဘာသာကျမ်းများ ပါဠိ-မြန်မာအဘိဓာန် မြန်မာစာ မြန်မာမှု မြန်မာပင့်ရစ်ခွဲထားရကန် မြန်မာစာလုံးပေါင်းသတ်ပုံကျမ်း ​​မြန်မာစာကိုးအဘိဓာန်များ မြန်မာသဒ္ဒါ အလိမ္မာပုံဝတ္ထုများ (၁ နှင့် ၂)ပညာရေးဝန်ကြီးဌာန၊ မြန်မာနိုင်ငံတိုင်းရင်းသားဘာသာစကားဦးစီးဌာန၊ မြန်မာစာအဖွဲ့က ထုတ်ဝေသော စာအုပ်စာရင်း ကိုးကား ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ။
အနျူးဘစ်နတ်ဘုရား () သည်အီဂျစ်ဒဏ္ဍာရီလာနတ်ဘုရားတစ်ဦးဖြစ်၍ အနျူးဘစ်မှာ ရှေးခေတ်အီဂျစ်ဘာသာတရား၌ သေခြင်း၊ မံမီဆေးစီရင်ခြင်း၊ တမလွန်ဘဝ၊ သင်္ချိုင်း၊ အုတ်ဂူ၊ ဝိဉာဉ်လောကဆိုင်ရာ နတ်ဘုရားဟူ၍ ရှေးဟောင်းဂရိဘာသာစကားအရ ထိုသို့သော အဓိပ္ပာယ်ရသည်။
များသောအားဖြင့် ခွေး(မျိုးနွယ်)တစ်ကောင်(canine) (သို့) ခွေးခေါင်းနှင့်လူတစ်ယောက်အဖြစ် သရုပ်ဖော်ကြသည်။
ရှေးဟောင်းသုတေသနပညာရှင်များက အနျူးဘစ်၏ မြင့်မြတ်သည့်တိရစ္ဆာန်မှာ ခွေးမျိုးနွယ်ဝင်ဖြစ်သော အာဖရိက၏ရွှေရောင် ဝံပလွေ (African golden wolf) ဖြစ်သည်ဟုခွဲခြားဖော်ပြခဲ့သည်။
(၂၀၁၅ မျိုးရိုးဗီဇဆိုင်ရာလေ့လာသုံးသပ်မှုတစ်ခုက ယခုဖော်ပြမည့်မျိုးစိတ်နှစ်ခုအတွက် အမျိုးစားခွဲခြားခြင်းနှင့် တူညီနေသောအမည်ကို နောက်ဆုံး မတင်မပြမခြင်း ထိုအာဖရိကရွှေရောင်ဝံပုလွေကို အာဖရိကရွှေရောင်ခွေးအ (African golden jackal)ဟု ခေါ်ဝေါ်သုံးစွဲခဲ့သည်။
အကျိုးရလဒ်အားဖြင့် အနျူးဘစ်ကို ပုံမှန်အားဖြင့် "ခွေးအ၏ ခေါင်း" (jackal) နှင့်ရည်ညွှန်းကြသည်။
သို့သော်လည်း ဤ "ခွေးအ" ဆိုသည်မှာ ယခု၌ ပို၍မှန်ကန်စွာဖြင့် "ဝံပုလွေ" ဟုခေါ်ဝေါ်ကြသည်။
) အခြားသောရှေးခေတ် အီဂျစ်နတ်ဘုရားများနည်းတူ အနျူးဘစ်သည် အမျိုးမျိုးသောစာများ၌ အမျိုးမျိုးသောကဏ္ဍများကို ယူသည်။
အီဂျစ်ပထမမင်းဆက်ခေတ် (ဘီစီ ၃၁၀၀-၂၈၉၀) အစောပိုင်းကလများ၌ အုတ်ဂူများကို ကာကွယ်စောင့်ရှောက်သူအဖြစ် သရုပ်ဖော်ကြပြီး မံမီဆေးစီရင်သူတစ်ဦးလည်းဖြစ်သည်။
အလယ်ခေတ်တိုင်းနိုင်ငံ (Middle Kingdom - ဘီစီ ၂၀၅၅-၁၆၅၀) အချိန်ကာလတွင် အနျူးဘစ်၏ အဓိကနေရာဖြစ်သော ဝိဉာဉ်လောကဘအရှင်ရာထူးအား အိုးဆိုက်ရစ် ဖြင့်အစားထိုးခဲ့ကြသည်။
၎င်း၏ ထင်ရှားသောအခန်းကဏ္ဍတစ်ခုမှာ ဝိဉာဉ်များကို တမလွန်သို့ လမ်းညွှန်သူဖြစ်၏။
"နှလုံးသားချိန်ခွင်" ချိန်မှုလုပ်ဆောင်ခြင်းတွင် တက်ရောက်စီမံသည်။
ထိုစဉ်၌ ဝိဉာဉ်ကို တမလွန်သို့ ခွင့်ပြု မပြု ဆုံးဖြတ်၏။
အီဂျစ်နတ်ဘုရာများစာရင်းတွင် ရှေးအကျဆုံးနှင့် ဖော်ပြ၊ သရုပ်ဖော်မှု အကြိမ်အများဆုံးဖြစ်သော နတ်ဘုရားများအနက် တစ်ပါးအပါအဝင်ဖြစ်သော်ငြားလည်း အီဂျစ်ဒဏ္ဍာရီများတွင် ၎င်း၏အခန်းကဏ္ဍမှာ လုံးဝနီးပါး ပါဝင်မှုမရှိပါ။
အနျူးဘစ်ကို ပြန်လည်ရှင်သန်ပေါက်ဖွားခြင်း၊ ဘဝ၊ နိုင်းမြစ်၏ မြေဆီဩဇာ၊ ဆေးရည်စိမ်အလောင်းများ၏ အရောင်ပြောင်းလဲခြင်း စသည်တို့ကို ပုံဖော်နိုင်သောအရောင် အနက်ရောင်ဖြင့် သရုပ်ဖော်ကြသည်။
ခွေးခေါင်းပါရှိသော နောက်ထပ်အီဂျစ်နတ်ဘုရားဖြစ်သည့် ညီအကိုတော်စပ်သူ Wepwawet နတ်ဘုရားနှင့် ဆက်နွယ်ပတ်သက်သည်။
Wepwawet ကို မီးခိုးရောင် သို့ အဖြူရောင် အမွှေး/အရေပြား ဖြင့်သရုပ်ဖော်ကြသည်။
သမိုင်းပညာရှင်များက ဤပုံပန်းသဏ္ဍာနှစ်ခုသည် နောက်ဆုံး၌ပေါင်းစပ်သွားကြသည်ဟု ယူဆကြသည်။
၎င်း၏ဇနီးမှာ ပန်ပေါ့ (Anput)နတ်ဘုရားမဖြစ်၍ သမီးမှာ မြွေနတ်ဘုရားမဖြစ်သော ကက်ဘက်ချက် (Kebechet)ဖြစ်သည်။
အဲပပ် (သို့) အားပပ် () သည်အီဂျစ်ဒဏ္ဍာရီလာနတ်ဘုရားတစ်ဦးဖြစ်၍ လောကအစ မရှိခြင်းတရားနတ္ထိ၏ ပြယုတ်ဖြစ်သည်။
ထို့ကြောင့်ပင် အလင်း နှင့် 'မား'(အစီစဉ်ကျနခြင်း/သစ္စာတရား) ၏ ဆန့်ကျင်ဘက်ဖြစ်သည်။
အနုပညာလက်ရာများ၌ ၎င်းကို ကြီးမားသောမြွေတစ်ကောင်အဖြစ်သရုပ်ဖော်ကြသည်။
ꜥꜣpp(y) အဖြစ်ရေးသားခဲ့ခြင်းနှင့် နောက်ပိုင်းတွင် ကော့ပ်တစ်ဘာသာစကားဖြင့် Ⲁⲫⲱⲫ (Aphōph) ဟူ၍ ရှင်သန်တည်ရှိခဲ့သောကြောင့် အီဂျစ်ဆိုင်ရာကျွမ်းကျင်ပညာရှင်များက ၎င်း၏အမည်ကို *ʻAʼpāp(ī) အဖြစ်ပြန်လည်တည်ဆောက်ခဲ့ကြသည်။
Erman, Adolf, and Hermann Grapow, eds. 1926–1953. Wörterbuch der aegyptischen Sprache im Auftrage der deutschen Akademien. 6 vols. Leipzig: J. C. Hinrichs'schen Buchhandlungen. (Reprinted Berlin: Akademie-Verlag GmbH, 1971). အဲပပ်အမည်ကို အဌမမြောက်မင်းဆက်ခေတ်တွင် စတင်ဖော်ပြခဲ့ကြပြီး ၎င်း၏အမည်ကို ဂုဏ်ပြု အစွဲပြု၍ပေးထားဖူးသောအမည်များမှာ အီဂျစ်၏ ဆယ့်လေးဆက်မြောက်မင်းဆက်ဘုရင် Apepi နှင့် ကြီးကြယ်ခဲ့သော ဟစ်ခ်ဆော့စ်ဘုရင် (Greater Hyksos) Apophis တို့ဖြစ်ကြသည်။
ဆေဂိုဗီယာမြို့ သည် စပိန်နိုင်ငံရှိ မြို့တော်တစ်ခုဖြစ်ပြီး ကပ်စတိုင်းနှင့် လီယွန် ကိုယ်ပိုင်အုပ်ချုပ်ခွင့်ရ ဒေသ အတွင်းတွင် တည်ရှိသည်။
၎င်းသည် ဆေဂိုဗီယာခရိုင်၏ မြို့တော်နှင့် လူဦးရေ အများဆုံး စည်ပင်သာယာနယ်နိမိတ် ဖြစ်သည်။
ဆေဂိုဗီယာမြို့သည် အတွင်းပိုင်း ကုန်းမြေမြင့်တွင် တည်ရှိပြီး ဆစ်စတီးမား အလယ်တောင်တန်း၏ မြောက်ဘက်ကုန်းစောင်းတွင် တည်ရှိကာ အဲရက်စမာမြစ်ကြောင်း ၏ တစ်ဖက်တစ်ချက်တွင် တည်ရှိသည်။
မြို့တော်သည် သမိုင်းဝင် အဆောက်အဦးများကြောင့် ထင်ရှားပြီး အဓိက ထင်ရှားသည့် အဆောက်အဦး ၃ ခု ရှိသည်။
၎င်းတို့မှာ မြို့လယ်ခေါင်ရှိ ရောမခေတ် ရေသဘ်တံတား၊ ကက်သီဒရယ် ဘုရားရှိခိုးကျောင်း (ဥရောပတွင် ဂေါသစ်ပုံစံဖြင့် နောက်ဆုံးတည်ဆောက်ခဲ့သော ဘုရားကျောင်းများတွင် တစ်ခုအပါအဝင် ဖြစ်သည်။
) နှင့် ရဲတိုက်တို့ဖြစ်ပြီး ရဲတိုက်မှာ ဝေါ့ဒစ်စနေး ကုမ္ပဏီ၏ စင်ဒရဲလား ရဲတိုက်အတွက် နမူနာယူထားသော ပုံစံဖြစ်သည်။
ဆေဂိုဗီယာမြို့လယ်ခေါင်အား ယူနက်စကိုမှ ကမ္ဘာ့အမွေအနှစ်နေရာအဖြစ် ၁၉၈၅ တွင် စာရင်းထည့်သွင်းခဲ့သည်။
တန်ဂု ( တန်ဂု: တန်ဂူ၊ တရုတ်: ထန့်ကူ သည် တရုတ်ပြည် အရှေ့မြောက်ပိုင်းရှိ ရှေးဟောင်းတိဗက်-ဗမာနွယ် ဘာသာစကားတစ်ခုဖြစ်၍ တန်ဂုအင်ပါယာအဖြစ် ထင်ရှားခဲ့သော အနောက်ရှားနယ်တွင် တစ်ချိန်က ပြောဆိုကြသည်။
ထိုလူမျိုးတို့၏ စကားကိုအချို့ဘာသာဗေဒပညာရှင်များက ချီအန်ဂျစ် ဘာသာစကားအဖြစ်သတ်မှတ်ထားပြီး ထိုစကားထဲတွင် ချီအန်မြောက်ပိုင်း၊ချီအန်တောင်ပိုင်းဘာသာစကားများ နှင့် အဂျာလ်ရောင်း ဘာသာစကားများ အကျုံးဝင်ပါသည်။
တန်ဂုသည် အနောက်ရှားနယ်၏ ရုံးသုံးဘာသာစကားများထဲမှ တစ်ခုဖြစ်ပြီး (တိဘက်ဘာသာဖြင့် မိညာဂ် နှင့်တရုတ်ဘာသာဖြင့် မိယောဝ်ဟု ခေါ်ကြသည်။
) ၁၁ရာစုတွင် တန်ဂုလူမျိုးများက အနောက်ရှားနယ်ကို တည်ထောင်ခဲ့ပြီး စုန့်မင်းဆက် ထံမှလွတ်လပ်ရေးရရှိခဲ့သည်။
၁၂၂၆ခုနှစ်ရောက်သည့်အခါ အနောက်ရှားနယ်သည် ဂျင်ဂျစ်ခန်း၏ ကျူးကျော်မှုကို ခံခဲ့ရသည်။
တန်ဂုဘာသာစကားတွင်ကိုယ်ပိုင်အက္ခရာ၊ တန်ဂုအက္ခရာ ရှိသည်။
ကိုးကားချက်များ ကဏ္ဍ:တရုတ်နိုင်ငံ၏ ဘာသာစကားများ ကဏ္ဍ:ဂျပန်ဘာသာစကား ပါဝင်သော ဆောင်းပါးများ။
အောက်ပါတို့သည် မြန်မာနိုင်ငံတွင်း ကိုရိုနာဗိုင်းရပ်စ် ကပ်ရောဂါ ဖြစ်ပွားမှုတွင် ရောဂါပိုးကူးစက်ခံရသော အတည်ပြုလူနာများ စာရင်းဖြစ်သည်။
တီးတိန်မြို့နယ်မှလူနာ၏ ဆက်စပ်လူနာများ ရင်းမြစ်ဆက်လက်ကူးစက်သူC1C2131747888 C1 - တီးတိန်မြို့နယ် ပြည်သူ့ဆေးရုံမှလူနာ (၂၃ မတ် ၂၀၂၀) ချင်းပြည်နယ်၊ တီးတိန်မြို့ရှိ မြို့နယ်ပြည်သူ့ဆေးရုံတွင် ရောဂါပိုးတွေ့ရှိခဲ့သော အသက် (၃၆)နှစ်အရွယ်အမျိုးသားမှာ မတ်လ(၁၃)ရက်တွင် အမေရိကန်နိုင်ငံ ဝါရှင်တန်မြို့မှ အ​မေရိကန်​လေ​ကြောင်းလိုင်း (AA3269)ဖြင့် အ​မေရိကန်နိုင်ငံ ချီကာဂို (Chicago)သို့၎င်း၊ ထိုမှတစ်ဆင့် ကာတာနိုင်ငံ၊ ဒိုဟာမြို့သို့ ကာတာ​လေ​ကြောင်းလိုင်း (Qatar 726)ဖြင့်လည်း​ကောင်း၎င်း ထွက်ခွာခဲ့သည်။
မတ်လ (၁၄)ရက်​နေ့တွင် ဒိုဟာမြို့မှ ကာတာ​လေ​ကြောင်းလိုင်း (Qatar 916)ဖြင့် ထွက်ခွာလာခဲ့ရာ ရန်ကုန်အပြည်ပြည်ဆိုင်ရာ​လေဆိပ်သို့ မတ်လ(၁၅)ရက်​နေ့ နံနက် (၅:၃၅)တွင်ရောက်ရှိခဲ့သည်။
ထိုမှတစ်ဆင့် စစ်ကိုင်းတိုင်းဒေသကြီး ကလေးလေဆိပ်သို့ မြန်မာအမျိုးသားလေကြောင်းလိုင်း (UB 503)ဖြင့် ထွက်ခွာရာ မတ်လ(၁၅)ရက်နေ့ နေ့လယ် ၂:၃၀တွင် ကလေးမြို့သို့ ရောက်ရှိခဲ့သည်။
ကလေးမြို့တွင် မတ်လ (၁၅)ရက်မှ မတ်လ (၁၇)ရက်​​နေ့အထိ တပ်ဦးသီတာ၊ ရတနာပုံလမ်း၌ တည်းခိုခဲ့သည်။
မတ်လ (၁၅)ရက်​နေ့ ညနေတွင် လမ်းဆုံရှိ ရွှေဆိုင်သို့ သွားရောက်ခဲ့သည်။
မတ်လ (၁၆)ရက်နေ့တွင် ချယ်ရီဓာတ်ပုံစတူဒီယိုတွင် pre wedding ရိုက်ကူးခဲ့သည်။
မတ်လ (၁၇)ရက်နေ့တွင် ကလေးမြို့မှ ခရီးသည်(၁၂)ဦးပါဝင်သော ပြည်ချစ်သား အဝေးပြေးယာဉ်ဖြင့် တီးတိန်မြို့သို့ ထွက်ခွာခဲ့သည်။
ထိုညတွင် တီးတိန်မြို့နယ် လွယ်ဘွားရပ်ကွက်တွင် တစ်ညအိပ် တည်းခိုခဲ့သည်။
မတ်လ (၁၈)ရက်နေ့တွင် ဘာသာရေးအသင်းကားဖြင့် ကယ်တဲလ်ကျေးရွာသို့ထွက်ခွာခဲ့သည်။
မတ်လ (၁၉)ရက်နေ့ နံနက်ပိုင်းတွင် စတင်ဖျားနာခဲ့ပြီး ထိုကျေးရွာရှိ PSIဆေးခန်းသို့ နံနက် (၈:၀၀)တွင် ပြသခဲ့သည်။
ထို့နောက် တီးတိန်မြို့နယ် ပြည်သူ့ဆေးရုံတွင် စောင့်ကြည့်သံသယလူနာအဖြစ် ထားရှိခဲ့ကာ မတ်လ(၂၂)ရက်နေ့တွင် ဓာတ်ခွဲနမူနာအား အမျိုးသားကျန်းမာရေး ဓာတ်ခွဲမှုဆိုင်ရာဌာန (ရန်ကုန်) သို့ပေးပို့ခဲ့ရာ မတ်လ (၂၃)ရက်နေ့တွင် စစ်ဆေးခဲ့သည့်အဖြေအရ ရောဂါပိုးတွေ့ရှိခဲ့သည်။
C23 - တီးတိန်မြို့နယ်ပြည်သူ့ကျန်းမာရေးဦးစီးဌာနမှလူနာ (၉ ဧပြီ ၂၀၂၀) ချင်းပြည်နယ်၊ တီးတိန်မြို့နယ် ကပ်တဲလ်ကျေးရွာတွင် နေထိုင်သော ထိုအမျိုးသမီးသည် C1လူနာ၏ မိခင်ဖြစ်သည်။
လွန်ခဲ့သော ၁၄-ရက်အတွင်း ခရီးသွားရာဇဝင်မရှိသော်လည်း မတ်လ(၁၃)ရက်နေ့တွင် သားဖြစ်သူနှင့်အတူ အမေရိကန်နိုင်ငံ ဝါရှင်တန်မြို့မှ ထွက်ခွာခဲ့ပြီး ကာတာနိုင်ငံ ဒိုဟာမြို့မှတစ်ဆင့် မတ်လ၁၅ရက် နံနက်ပိုင်းတွင် ရန်ကုန်လေဆိပ်သို့ရောက်ခဲ့သည်။
ရန်ကုန်လေဆိပ်မှ စစ်ကိုင်းတိုင်း ကလေးမြို့သို့ ထိုနေ့တွင်ပင်ထွက်ခွာခဲ့ပြီး မတ်လ၁၇ရက်နေ့တွင် တီးတိန်မြို့သို့ ဆက်လက်ထွက်ခွာခဲ့သည်။
မတ်လ(၁၈)ရက်နေ့တွင် ကပ်တဲလ်ကျေးရွာသို့ရောက်ခဲ့သည်။
မတ်လ(၁၉)ရက်နေ့တွင် C1လူနာသည် စတင်ဖျားခဲ့ပြီး အိမ်တွင်စောင့်ကြည့်ရာတွင် ဤအမျိုးသမီးကိုပါ စောင့်ကြည့်ခဲ့သည်။
C1လူနာအား ရောဂါအတည်ပြုပြီးနောက် ဤအမျိုးသမီးအား ရွာရှိ သီးခြားအိမ်တစ်လုံးတွင် အသွားအလာကန့်သတ်စောင့်ကြည့်ခဲ့ပြီး စောင့်ကြည့်မှုပြီးမြောက်ခါနီး၍ ဧပြီလ(၇)ရက်နေ့တွင် ဓာတ်ခွဲနမူနာ ရယူစစ်ဆေးရာ ဧပြီလ(၉)ရက်နေ့ထုတ်ပြန်ချက်တွင် ရောဂါအတည်ပြုလူနာအဖြစ် ပါဝင်လာခဲ့သည်။
ဤအမျိုးသမီးသည် ရောဂါလက္ခဏာ ပြသခြင်းမရှိခဲ့ပေ။
C31 - တီးတိန်မြို့နယ်ပြည်သူ့​ဆေးရုံမှလူနာ (၁၁ ဧပြီ ၂၀၂၀) အတည်ပြုလူနာC1သည် က​လေးမြို့မှ တီးတိန်မြို့သို့ သွားစဉ် ယခုလူနာ၏ ​နေအိမ်တွင် တည်းခိုခဲ့သည်။
လူနာC1အား အတည်ပြုလူနာအဖြစ် သတ်မှတ်ပြီး​နောက် ဤလူနာအား မတ်လ(၂၅)ရက်​နေ့မှစတင်ကာ ​နေအိမ်တွင် အသွားအလာကန့်သတ်​စောင့်ကြည့်ပြီး ဓာတ်ခွဲနမူနာ ရယူစစ်ဆေးရာ ဧပြီလ(၁၁)ရက်နေ့ ည (၈:၀၀)အချိန်ထုတ်ပြန်ချက်တွင် ရောဂါအတည်ပြုလူနာအဖြစ် ပါဝင်လာခဲ့သည်။
ဤလူနာမှာ အတည်ပြုလူနာ C1နှင့် C23တို့နှင့် ထိ​တွေ့ခဲ့သည်။
ထိုလူနာများ ရန်ကုန်မြို့မှ က​လေးမြို့၊ ထိုမှတစ်ဆင့် တီးတိန်မြို့သို့ လာ​ရောက်စဉ် မတ်လ(၁၈)ရက်​နေ့က ဤလူနာ၏ ​နေအိမ်တွင် တစ်ညအိပ်တည်းခိုသွားခဲ့သည်။
C74 - (၁၄ ဧပြီ ၂၀၂၀) ဤလူနာသည် အတည်ပြုလူနာ C1နှင့်အတူ မတ်လ (၁၇)ရက်​နေ့က ပြည်ချစ်သားလိုင်းကားဖြင့် က​လေးမြို့မှ တီးတိန်မြို့သို့ ထွက်ခွာခဲ့သူဖြစ်သည်။
ထို့​ကြောင့် မတ်လ (၂၄)ရက်​နေ့တွင် က​လေးမြို့ ​နေအိမ်တွင် အသွားအလာကန့်သတ်ခဲ့သည်။
ဤလူနာသည် မတ်လ(၂၃)ရက်​နေ့နှင့် ဧပြီလ (၄)ရက်​နေ့တွင် က​လေးမြို့ တပ်ဦးသီတာရပ်ကွက်ရှိ သွား​ဆေးခန်းတွင် သွားပုံစံယူခြင်း၊ သွားစိုက်ခြင်းတို့ ပြုလုပ်ခဲ့သည်။
C2 - ရန်ကုန်မြို့ ဝေဘာဂီဆေးရုံမှလူနာ (၂၃ မတ် ၂၀၂၀) ရန်ကုန်မြို့ ဝေဘာဂီအထူးကုဆေးရုံတွင် တွေ့ရှိခဲ့သော အသက်(၂၆)နှစ်အရွယ် အမျိုးသားမှာ မတ်လ (၂၂)ရက်နေ့တွင် အင်္ဂလန်နိုင်ငံ၊ လန်ဒန်မြို့မှ အမ်းမရိတ်​လေ​ကြောင်းလိုင်းဖြင့် ဒူဘိုင်းမြို့သို့၎င်း၊ ထိုမှတစ်ဆင့် ​လေယာဉ်အမှတ် FZ 1585ဖြင့် ရန်ကုန်အပြည်ပြည်ဆိုင်ရာလေဆိပ်သို့ ပြန်လည်ရောက်ရှိလာခဲ့ရာ လှည်းကူးမြို့နယ်ရှိ ပြည်သူ့ကျန်းမာရေး ကွင်းဆင်းသင်တန်းကျောင်းတွင် အသွားအလာကန့်သတ် စောင့်ကြပ်ကြည့်ရှုခြင်း (quarantine) ကိုဆောင်ရွက်ခဲ့သည်။
ထို့နောက် ညပိုင်းတွင် မှော်ဘီမြို့နယ်ရှိ ဓမ္မဒူတ ဇေတဝန်တောရ ဆေကိန္ဒာရာမကျောင်းတိုက်တွင် ပြောင်းရွှေ့ပြီး အသွားအလာကန့်သတ် စောင့်ကြပ်ကြည့်ရှုခြင်း (quarantine) ကိုဆောင်ရွက်ခဲ့သည်။
ထိုသူသည် ရောက်ရှိစဉ်မှစ၍ ကိုယ်ပူဖျားနာခြင်းများနှင့် ရောဂါလက္ခဏာများမရှိသော်လည်း ဓာတ်ခွဲနမူနာအား မတ်လ၂၃ရက်နေ့တွင် ပေးပို့စစ်ဆေးရာ ထိုနေ့ညတွင် ရောဂါပိုးတွေ့ရှိကြောင်း အတည်ပြုခဲ့သည်။
C3 - ရန်ကုန်မြို့ အင်းစိန်ပြည်သူ့ဆေးရုံမှလူနာ (၂၅ မတ် ၂၀၂၀) ဤလူနာသည် မတ်လ ၂၀ရက်​နေ့တွင် အင်္ဂလန်နိုင်ငံ လန်ဒန်မြို့မှ ကာတာနိုင်ငံ ဒိုဟာမြို့သို့ ကာတာ​လေ​ကြောင်းလိုင်း (0010 H)ဖြင့်လည်း​ကောင်း၊ ဒိုဟာမြို့မှ ထိုင်းနိုင်ငံ ဘန်​ကောက်မြို့သို့ ကာတာ​လေ​ကြောင်းလိုင်း (0830 H)ဖြင့်လည်း​ကောင်း ထွက်ခွာခဲ့သည်။
မတ်လ ၂၁ရက်​နေ့တွင် ဘန်​ကောက်မြို့ သုဝဏ္ဏဘူမိ​လေဆိပ်မှ PG701​​လေယာဉ်ဖြင့် လိုက်ပါလာရာ ရန်ကုန်မြို့ မင်္ဂလာဒုံ​လေဆိပ်သို့ ထို​နေ့နံနက် (၉:၄၅)တွင် ​ရောက်ရှိခဲ့သည်။
​လေဆိပ်မှ အင်းစိန်မြို့နယ်ရှိ ၎င်း​နေထိုင်ရာအိမ်သို့ အငှားယာဉ်ဖြင့် သွား​ရောက်ခဲ့ကာ မိသားစု၇ဦးနှင့် ​နေထိုင်ခဲ့သည်။
မတ်လ၂၂ရက်​နေ့တွင် အင်းစိန်မြို့နယ်ရှိ Hair Saloonသို့သွား​ရောက်ခဲ့သည်။
မတ်လ၂၃ရက်နေ့တွင် ကိုယ်ပူဖျားနာခြင်းနှင့် ချောင်းဆိုးခြင်းလက္ခဏာများကြောင့် အင်းစိန်ပြည်သူ့ဆေးရုံတွင် စောင့်ကြည့်လူနာအဖြစ် ထားရှိခဲ့သည်။
အဆိုပါလူနာထံမှ ဓာတ်ခွဲနမူနာအား မတ်လ ၂၄ရက်နေ့တွင် ရယူခဲ့ပြီး အမျိုးသားကျန်းမာရေး ဓာတ်ခွဲမှုဆိုင်ရာဌာန (ရန်ကုန်) သို့ပေးပို့ခဲ့ပြီး မတ်လ၂၅ရက် နံနက် (၁:၀၀)အချိန်ထုတ်ပြန်ချက်တွင် ပါဝင်ခဲ့သည်။
ဆက်စပ်လူနာများ C6 C4 - မန္တလေးမြို့ ကန်တော်နဒီဆေးရုံမှလူနာ (၂၇ မတ် ၂၀၂၀) မန္တလေးမြို့ ချမ်းမြသာစည်မြို့နယ် မြရည်နန္ဒာ တန်ဖိုးနည်းအိမ်ရာတွင်​နေထိုင်​သော အမေရိကန်နိုင်ငံသားခံယူထားသည့် မြန်မာလူမျိုးအသက် (၃၃)နှစ်အရွယ်အမျိုးသားသည် အမေရိကန်နိုင်ငံ ကာတာနိုင်ငံ ဒိုဟာမြို့သို့ ကာတာ​လေ​ကြောင်းလိုင်းဖြင့်၎င်း၊ ဒိုဟာမှ ရန်ကုန်မြို့သို့ မတ်လ၁၉ရက်နေ့ ညနေ၆နာရီတွင် Qatar Airline (QR 916)ဖြင့်၎င်း ပြန်လည် ရောက်ရှိလာခဲ့သည်။
တောင်ဥက္ကလာပမြို့နယ်တွင် တစ်ညတည်းခိုခဲ့ကာ မတ်လ၂၀ရက်နေ့ည ၁၀နာရီအချိန်တွင် ခိုင်မန္တ​လေးအဝေးပြေးကားဖြင့် မန္တလေးမြို့သို့ ထွက်ခွာခဲ့ကာ ကားဂိတ်မှ ချမ်းမြသာစည်မြို့နယ်ရှိနေအိမ်သို့ သုံးဘီးအငှားယာဉ်ဖြင့် ပြန်လည် ရောက်ရှိခဲ့သည်။
မတ်လ ၂၂ရက်နေ့မှစ၍ ဖျားခြင်း၊ ချောင်းဆိုးခြင်းနှင့် မောပန်းခြင်းလက္ခဏာများကြောင့် မတ်လ(၂၅)ရက်နေ့တွင် မန္တလေးပြည်သူ့ဆေးရုံကြီးသို့ ပြသရာမှ ကန်တော်နဒီဆေးရုံသို့ လွှဲပြောင်းခဲ့သည်။
မတ်လ ၂၆ရက်နေ့တွင် ဓာတ်ခွဲစစ်ဆေးခဲ့ပြီး မတ်လ ၂၇ရက်နေ့ နံနက် ၁:၄၅အချိန်ထုတ်ပြန်ချက်အရ ရောဂါပိုးတွေ့ရှိကြောင်း အတည်ပြုခဲ့သည်။
ထိုလူနာမှာ ဧပြီလ (၃)ရက်​နေ့တွင် တစ်ကြိမ်၊ ဧပြီလ (၆)ရက်​နေ့တွင် တစ်ကြိမ် ​ရောဂါNegativeပြ၍ ဧပြီလ(၈)ရက်​နေ့တွင် ကန်​တော်နဒီ​ဆေးရုံတွင် သီးခြားထား၍ ​စောင့်ကြည့်ခဲ့ပြီး ဧပြီလ (၁၁)ရက်​နေ့တွင် မန္တ​လေးမြို့ရှိ နဒီမြန်မာဟိုတယ်သို့ ​ပြောင်း၍ ​စောင့်ကြည့်ခဲ့သည်။
C5 - ရန်ကုန်အထွေထွေရောဂါကုဆေးရုံကြီးမှလူနာ (၂၇ မတ် ၂၀၂၀) ရန်ကုန်တိုင်းဒေသကြီး မင်္ဂလာတောင်ညွန့်မြို့နယ်တွင်နေထိုင်သော အသက်၆၉နှစ်အရွယ် မြန်မာနိုင်ငံသားအမျိုးသားသည် နှာခေါင်းကင်ဆာရောဂါကို ဩစတြေးလျနိုင်ငံတွင် တစ်လခန့် သွားရောက်ကုသခဲ့သည်။
အပြန်တွင် စင်ကာပူနိုင်ငံ၌ ၄ရက်ခန့်နေထိုင်ခဲ့ကာ မတ်လ ၁၄ရက်နေ့တွင် မြန်မာနိုင်ငံသို့ ရောက်ရှိခဲ့သည်။
ထိုလူနာသည် မတ်လ ၁၀ရက်​နေ့တွင် ဩစ​တြေးလျနိုင်ငံမှ စ်ကာပူနိုင်ငံသို့ Emarte Airline SG EK-45ဖြင့်လည်း​ကောင်း၊မတ်လ ၁၄ရက်​နေ့တွင် စင်ကာပူနိုင်ငံမှ မြန်မာနိုင်ငံသို့ Airline 8M 232ဖြင့်လည်း​ကောင်း စီးနင်းခဲ့သည်။